  Майя Бывальцева Таяз арын Удмуртия куать адямиез Пермьысь лулчеберетъя институтэ дышетскыны келяз. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. «Культура» йӧскалык ӵектосын ӧнерчиосты дышетыны коньдон чакламын. Удмуртиысь абитуриентъёс вылӥ образование басьтыны яке тодон-валанъёссэс будэтыны быгатозы. Туэ Пермьысь лулчеберетъя институэ 6 студентъёс нимысьтыз ыстонъя пыризы. Чакланъёсын Саратовысь консерваториен, Казаньысь искусствоосъя институтэн тупанкылъёс юнматон Владимир Соловьёв, Удмуртиысь лулчеберетъя министрУдмуртиысь искусствоосъя нылпи школаосты быдтӥсьёс вылӥ дышетсконниосын ӧнер басьтыны быгатозы но элькунэ берытскозы. Тодэ вайытом, «Лулчеберет» («Культура») йӧскалык ӵектос улсын туэ элькунысь искусствоосъя школаосы 31 пианино басьтӥзы. Кызьы азьвылгес вераз вал Удмуртиысь лулчеберетъя министр Владимир Соловьёв, йӧскалык ӵектосэз быдэсъян улсын 2024-тӥ ар пумозь улосвылысь искусствоосъя нылпи школаослы 95 миллион манетлэсь трос коньдон висъямын луоз, со пӧлысь 36 миллион манетэз вуоно арын.   Тегъёс: Лулчеберет Дышетон Ижкар студентъёс Удмуртия ВладимирСоловьёв  